U Z N E S E N I A

z riadneho rokovania Obecného zastupiteľstva v Slaskej zo dňa 13. septembra 2012
vo volebnom období 2010 - 2014

Uznesenie č. 39/2012

Obecné zastupiteľstvo
schvaľuje:

-	Program zasadnutia obecného zastupiteľstva s obsahom, ktorý je uvedený v zápisnici.

Uznesenie č. 40/2012

Obecné zastupiteľstvo
volí:

-	Ing. Arnošta Götha a Ing. Miriam Ťahúňovú za overovateľov zápisnice obecného zastupiteľstva konaného dňa 13.9.2012.

Uznesenie č. 41/2012

Obecné zastupiteľstvo
berie na vedomie:

-	Informáciu hlavného kontrolóra obce o plnení uznesení obecného zastupiteľstva č. 18/2012 až 38/2012. 

Uznesenie č. 42/2012

Obecné zastupiteľstvo
berie na vedomie:

-	Skutočnosť, že zámer obce Slaská na predaj pozemku parcela č. C-KN 751/3, vedená ako zastavané plochy a nádvoria o výmere 25 m2, bol zverejnený na úradných tabuliach obce a internetovej stránke obce Slaská od 30.7.2012 do 14.8.2012. 

Uznesenie č. 43/2012

Obecné zastupiteľstvo
schvaľuje:

-	Podľa § 9a ods. 8 písm. e) zákona č. 138/1991 Zb. o majetku obcí predaj nehnuteľnosti – pozemku parcela č. C-KN 751/3, vedená ako zastavaná plocha a nádvorie o výmere 25 m2, zameraná geometrickým plánom č. 44562578-038/2012 zo dňa 4.7.2012 zhotoviteľ	a Geodesy –service, s.r.o. v prospech kupujúcich – Jozef Fekiač, nar. 14.4.1961 a manželka Janka Fekiačová, nar. 19.5.1961, obidvaja bytom Š. Moysesa 40/6, 965 01 Žiar nad Hronom, za kúpnu cenu 3,50 Eur/m2 spolu v sume 87,50 Eur. Predaj bol schválený z dôvodov hodných osobitného zreteľa, ktoré sú dané tým, že sa jedná o priľahlý pozemok k rodinnému domu súp. č. 97, hraničí s pozemkom dvora, nachádza sa priamo  pred uvedeným pozemkom dvora a rodinného domu a má slúžiť na vybudovanie prístrešku auta a tiež ako parkovacie miesto. O predaji rozhodlo obecné zastupiteľstvo trojpätinovou väčšinou.

Uznesenie č. 44/2012

Obecné zastupiteľstvo
súhlasí:

-	V mene obce Slaská s vyjadrením podľa § 63 písm. a) ods. 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnostiam zapísaným na LV č. 154, 155, 795, 974, 1180, 1333 a 1604 v k.ú. Slaská v podieloch právneho predchodcu (Gál Mikula, rod. Mikula) v prospech: Anna Páleníková, rod. Lalová, nar. 10.2.1939, bytom Slaská č. 98, 966 22 Lutila. Toto vyjadrenie nebráni nikomu, kto sa cíti byť dotknutý na svojich právach, aby sa domáhal ochrany v občiansko – právnom konaní na súde.

Uznesenie č. 45/2012

Obecné zastupiteľstvo
zamieta:

-	Žiadosť Jozefa Kukučku o finančný príspevok.

Uznesenie č. 46/2012

Obecné zastupiteľstvo
súhlasí:

-	S výkonom inej zárobkovej činnosti hlavného kontrolóra obce JUDr. Jána Beličku v obci Horné Hámre, kde bol dňom 1.7.2012 zvolený do funkcie hlavného kontrolóra obce.

Uznesenie č. 47/2012

Obecné zastupiteľstvo
berie na vedomie:

-	Žiadosť p. Zdena Fronca o odkúpenie pozemku.  

Uznesenie č. 48/2012

Obecné zastupiteľstvo
schvaľuje:

-	Zámer predaja nehnuteľnosti vo vlastníctve obce Slaská, a to pozemku parcela č. C-KN 2545/2, vedenej ako TTP o výmere 3572 m2 v k.ú. Slaská formou obchodnej verejnej súťaže.
-	Súťažné podmienky pre vypracovanie súťažného návrhu do obchodnej verejnej súťaže : „Predaj nehnuteľnosti vo vlastníctve obce Slaská, a to pozemku parcela č. C-KN 2545/2, vedenej ako TTP o výmere 3572 m2 v k.ú. Slaská“ podľa predloženého návrhu.
Uznesenie č. 49/2012

Obecné zastupiteľstvo
berie na vedomie:

-	Žiadosť Dychovej hudby Žiaranka, IČO – 00 598 828 o prenájom priestorov. 

Uznesenie č. 50/2012

Obecné zastupiteľstvo
berie na vedomie:

-	Plnenie rozpočtu obce k 31.8.2012. 

Uznesenie č. 51/2012

Obecné zastupiteľstvo
schvaľuje:

-	Rozpočtové opatrenie č. 2/2012 podľa predloženého návrhu. 

Uznesenie č. 52/2012

Obecné zastupiteľstvo
schvaľuje:

-	Zriadenie komunitnej kompostárne obce Slaská s kapacitou do 10 ton kompostu ročne na pozemku parcela č. C-KN 1145/3, vedená ako ostatné plochy o výmere 1161 m2, zapísaná na LV č. 1 pre k.ú. Slaská.

 Uznesenie č. 53/2012

Obecné zastupiteľstvo
berie na vedomie:

-	Správu hlavného kontrolóra obce o výsledkoch kontrolnej činnosti za I. polrok 2012.
-	Plán kontrolnej činnosti hlavného kontrolóra obce na II. polrok 2012.

Uznesenie č. 54/2012

Obecné zastupiteľstvo
schvaľuje:

-	Kúpu nehnuteľností v prospech obce Slaská a to vlastnícky podiel o veľkosti 1/1 (zodpovedajúca výmera podielu – 1213 m2) na pozemku parcela č. C-KN 1197, vedená ako TTP o výmere 1213 m2, vlastnícky podiel o veľkosti 1/1 (zodpovedajúca výmera podielu – 690 m2) na pozemku parcela č. C-KN 1275, vedená ako orná pôda o výmere 690 m2, vlastnícky podiel o veľkosti 1/1 (zodpovedajúca výmera podielu – 3730 m2) na pozemku parcela č. C-KN 1985, vedená ako TTP o výmere 3730 m2, vlastnícky podiel o veľkosti 1/1 (zodpovedajúca výmera podielu – 2287 m2) na pozemku parcela č. C-KN 2332, vedená ako TTP o výmere 2287 m2 a vlastnícky podiel o veľkosti 1/1 (zodpovedajúca výmera podielu – 946 m2) na pozemku parcela č. C-KN 2714, vedená ako TTP o výmere 946 m2, všetky zapísané na LV č. 1421 v k.ú. Slaská, od predávajúcej p. Valérie Zavažanovej, nar. 19.8.1946, bytom Slaská č. 114, 966 22 Lutila, za kúpnu cenu spolu v sume 2.393,82 €.

Uznesenie č. 55/2012

Obecné zastupiteľstvo
súhlasí:

-	V mene obce Slaská s vyjadrením podľa § 63 písm. a) ods. 2 zákona č. 323/1992 Zb. o notároch a notárskej činnosti v znení neskorších predpisov, že obec nemá výhrady k vzniku vlastníckeho práva vydržaním k nehnuteľnosti – pozemok parcela č. E-KN 464, vedená ako orná pôda o výmere 16 m2, zapísaná na LV č. 1009 v k.ú. Slaská v prospech: obec Slaská, IČO – 00 320 994. Toto vyjadrenie nebráni nikomu, kto sa cíti byť dotknutý na svojich právach, aby sa domáhal ochrany v občiansko-právnom konaní na súde. 

Uznesenie č. 56/2012

Obecné zastupiteľstvo
schvaľuje:

-	Uvoľnenie finančných prostriedkov z rezervného fondu obce v sume 8.872,82 € v členení 566,50 € na geometrický plán (miestna komunikácia Dolina), 2.306,32 € na nákup nehnuteľností – pozemkov a 6.000,00 € za vypracovanie projektovej dokumentácie Protipovodňové opatrenia v obci Slaská.

Uznesenie č. 57/2012

Obecné zastupiteľstvo
súhlasí:

-	S vypracovaním projektu „Zhodnocovanie biologicky rozložiteľného odpadu v obci Slaská“ a s jeho podaním na Environmentálny fond.

Uznesenie č. 58/2012

Obecné zastupiteľstvo
berie na vedomie:

-	Vypracovanie projektovej dokumentácie pre stavebné povolenie na úpravu miestnych komunikácií (Rihavice, Dielničky, Na Pílu, Dolina).

Za správnosť: Zuzana M o j ž i š o v á,v.r.

Daniel  G e l i e n, v.r.
starosta obce